b'\n_START_ARTICLE_\nZnak za borbu protiv partizana\n_START_PARAGRAPH_\nZnak za borbu protiv partizana (njema\xc4\x8dki: Bandenkampfabzeichen) bila je nagrada njema\xc4\x8dke vojske Tre\xc4\x87eg Reicha._NEWLINE_Osoblje Heera, Luftwaffea i Waffen SS-a mogli su dobiti ovaj znak. Na njema\xc4\x8dkom nazvan je "Bandenkampf-Abzeichen" (Znak za borbu protiv banda) zbog toga jer je Reichsf\xc3\xbchrer SS-a Heinrich Himmler namjerno partizane nazvao bandom ne \xc5\xbeele\xc4\x87i im odati nikakvo po\xc5\xa1tovanje. Partizani ili gerilski borci bili su aktivni u skoro svim dr\xc5\xbeavama koje je okupirala nacisti\xc4\x8dka Njema\xc4\x8dka, u nekim dr\xc5\xbeavama to su bile manje i neznatne skupine (Austrijski pokret otpora), dok su u nekim dr\xc5\xbeavama partizani ili gerilski borci bili masovan pokret ili vojska (Jugoslavenski partizani). U nekim dr\xc5\xbeavama, kao \xc5\xa1to su Sovjetski Savez i Jugoslavija partizani su postali sna\xc5\xbeana i prijete\xc4\x87a oru\xc5\xbeana snaga, \xc5\xa1to je tro\xc5\xa1ilo njema\xc4\x8dko ljudstvo i resurse u borbi protiv njih. Znak za borbu protiv partizana dodjeljivan je njema\xc4\x8dkim vojnicima koji su sudjelovali u borbi protiv partizana. Znak je postojao u tri stupnja, bron\xc4\x8dani (za borbe u trajanju 20 dana), srebrni (za borbe u trajanju 50 dana) i zlatni (za borbe u trajanju sto dana). Kriteriji dodjeljivanja Znaka za borbu protiv partizana bili su druga\xc4\x8diji za Luftwaffe, gdje se gledao vi\xc5\xa1e zna\xc4\x8daj i vrsta borbe nego broj dana.'